## dachser_inteligent_logistics

Tlačová správa V Bratislave, 22. 4. 2020

**Brexit: Po exite je stále pred exitom**

**Veľká Británia už oficiálne opustila Európsku úniu a Brexit sa stal skutočnosťou. Prechodné obdobie do konca roka momentálne ešte chráni ekonomiku a logistiku na oboch stranách Lamanšského prielivu pred väčšími dopadmi. Čo sa stane potom, však stále zostáva nezodpovedané.**

Večer 31. januára mal Big Ben – zvon vo veži Elizabeth Tower na budove britského parlamentu, hlasným vyzváňaním symbolicky oznámiť uskutočnený Brexit. Prebiehajúce renovácie však zámer prekazili. Súčasťou renovácie tejto známej veže bola aj inštalácia nových panelov z bieleho skla na ciferníku hodín. Tieto jedinečné, ručne vyrobené diely zhotovené v špeciálnom závode v Bavorsku, prepravil DACHSER do Veľkej Británie len nedávno, ešte úplne bez colných kontrol.

Colné hranice medzi európskou pevninou a Veľkou Britániou by sa však už za niekoľko mesiacov mohli stať realitou. Ak sa tak stane, budú sa na Veľkú Britániu vzťahovať colné nariadenia rovnako, ako pre obchod s tretími krajinami. Ak sa do konca tohto roka nedosiahne dohoda o voľnom obchode medzi krajinami EÚ a Veľkou Britániou, môžeme očakávať tvrdý Brexit z Európskeho jednotného trhu a z Európskej colnej únie. V takom prípade by už neplatili žiadne zvýhodnenia ako teraz, napríklad pre pohyb tovaru medzi krajinami EÚ a Švajčiarskom alebo krajinami Európskeho hospodárskeho priestoru (EHP).

**Colná problematika zostáva nevyriešená**

Možnosť, že by bola do konca roka predsa len dojednaná a schválená dohoda o voľnom obchode, považujú mnohí pozorovatelia za diskutabilné a ďalšie predĺženie lehoty za potrebné. O predĺžení prechodného obdobia môže Veľká Británia rozhodnúť do júna, čo však britský premiér Boris Johnson doteraz vylučoval. Odmieta aj návrh, že by Veľká Británia zostala po roku 2020 súčasťou colnej únie. Thriller s názvom Brexit je teda aj naďalej napínavý a nikto nevie, ako dopadne.

*„Téma cla pri pohybe tovaru medzi EÚ a Veľkou Britániou nás bude ďalej zamestnávať*,” hovorí Wolfgang Reinel, Managing Director DACHSER European Logistics North Central Europe. "*Už niekoľko rokov u nás prebiehajú prípravy na Brexit. Teraz je potrebné využiť krátky oddychový čas na to, aby sme sa pýtali na podrobnosti a ďalej vylepšovali naše riešenia*.“ Ako dodávateľ logistických služieb prevezme spoločnosť DACHSER pre svojich zákazníkov v budúcnosti colné odbavenie pre prepravu tovaru medzi EÚ a Veľkou Britániou a postará sa tak o čo najplynulejšie procesy. Predpokladom k tomu sú, okrem iného, colno-právne obchodné dokumenty a potrebná plná moc príslušných dovozcov. *„Tu sme samozrejme naďalej odkázaní na poskytnutie relevantných povinných informácií a na písomné potvrdenie mandátu, že môžeme pre našich zákazníkov preclenie vykonávať*,” zdôrazňuje Wolfgang Reinel.

*“Vytvorili sme potrebnú infraštruktúru a vypracovali riešenie,”* hovorí ďalej Wolfgang Reinel. “*Kvôli pretrvávajúcim medzerám v úprave nariadení má naďalej veľký význam úzka výmena informácií s našimi zákazníkmi, partnermi a kolegami v celej sieti DACHSER, ktorá je založená na dôvere. Len tak zvládneme úspešne prekonať aj ďalšiu a snáď už poslednú kapitolu thrilleru s názvom Brexit*.”

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk